Oravais

Oravais (finsk: Oravainen) er en tidligere kommune i landskapet Österbotten i Finland. I 2008 hadde kommunen en befolkning på 2 158 og et areal på 209 km². Oravais grenset til kommunene Nykarleby, Kauhava og Vörå-Maxmo.

Oravais var en tospråklig kommune med svensk som majoritetsspråk (83,8 %) og finsk som minoritetsspråk.

Den 1. januar 2011 ble Oravais slått sammen med Vörå-Maxmo. Den nye kommunen fikk navnet Vörå.

Oravais var lenge et sentrum for finsk jernverk. I 1703 ble det anlagt en smeltehytte ved Kimo å. Smeltehytta er i dag et museum.

Slaget ved Oravais i 1808 var avgjørende for utfallet av finskekrigen 1808–1809. De russiske styrkene seiret. Etter Sveriges tap i krigen ble Finland et russisk storfyrstedømme. 

 Referanser 

 Eksterne lenker 
 Uppslagsverket Finland, Oravais

Kategori:Tidligere kommuner i Finland
Kategori:Bosetninger etablert i 1676
Kategori:1670-årene i Finland
Kategori:Kommuner opphørt i 2011
Kategori:2011 i Finland
Kategori:Österbottens geografi